62021CO0493_INF
A Bíróság (nyolcadik tanács) 2022. március 1‑jei végzése –K. M. (A hajóparancsnokkal szemben kiszabott szankciók – II)
(C‑493/21. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Közös halászati politika – 1224/2009/EK rendelet – A közös halászati politika szabályainak betartását biztosító ellenőrző rendszer – 89. cikk – A megfelelést biztosító intézkedések – 90. cikk – Büntetőjogi szankció – Az arányosság elve – A 2021. február 11‑i K. M. (A hajóparancsnokkal szemben kiszabott szankciók) ítélet (C‑77/20, EU:C:2021:112) értelmezése”
1.
Halászat – Közös halászati politika – Ellenőrzési intézkedések – A tagállamok ellenőrzési és büntetési kötelezettsége – Szankciók – Tagállamok mérlegelési jogköre – Korlátok – Az arányosság elvének tiszteletben tartása – Az egyes esetek konkrét és sajátos körülményeinek figyelembevételére vonatkozó kötelezettség – Hiány
(Az Európai Unió Alapjogi Chartája, 49. cikk, (3) bekezdés; 1224/2009 tanácsi rendelet, (39) preambulumbekezdés, 89. és 90. cikk)
(lásd: 12–16. pont)
2.
Halászat – Közös halászati politika – Ellenőrzési intézkedések – A tagállamok ellenőrzési és büntetési kötelezettsége – Az automatikus osztályozó berendezések használata – Szankciók – Pénzbírság kiszabása és a tiltott vagy a szabályoknak nem megfelelő halászzsákmány és halászeszközök kötelező elkobzása – Megengedhetőség – Feltételek – A nemzeti bíróság általi vizsgálat
(Az Európai Unió Alapjogi Chartája, 49. cikk, (3) bekezdés; 850/98 tanácsi rendelet, 32. cikk, (1) bekezdés; 1224/2009 tanácsi rendelet, (39) preambulumbekezdés, 89. és 90. cikk)
(lásd: 21., 22., 27. pont és rendelkező rész)
3.
Előzetes döntéshozatalra előterjesztett kérdések – A Bíróság hatásköre – Korlátok – A nemzeti bíróság hatásköre – A jogvita tényállásának megállapítása és értékelése – A Bíróság által értelmezett rendelkezések alkalmazása
(EUMSZ 267. cikk)
(lásd: 24. pont)
4.
Európai uniós jog – Közvetlen hatály – Elsőbbség – A nemzeti bíróságok kötelezettségei
(lásd: 25. pont)
Rendelkező rész
A közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20‑i 1224/2009/EK tanácsi rendelet 89. és 90. cikkét az arányosságnak az Európai Unió Alapjogi Chartája 49. cikkének (3) bekezdésében rögzített elvével összhangban úgy kell értelmezni, hogy a Bíróság által a 2021. február 11‑iK. M. (A hajóparancsnokkal szemben kiszabott szankciók) ítéletben (C‑77/20, EU:C:2021:112) értékelési szempontok alapján a nemzeti bíróságok feladata annak vizsgálata, hogy az elkövetett jogsértéshez képest – ideértve annak súlyosságát – az érintett vízi jármű fedélzetén talált valamennyi halászati zsákmány és eszköz elkobzása arányos‑e a 2013. március 13‑i 227/3013/EU európai parlamenti és tanácsi rendelettel módosított, a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, 1998. március 30‑i 850/98/EK tanácsi rendelet 32. cikkének (1) bekezdésében említett osztályozó berendezések tilalma által követett jogszerű célkitűzés megvalósításával, és adott esetben e bíróságok feladata annak mérlegelése, hogy szükséges‑e a halászati zsákmány és eszközök elkobzásáról szóló határozat kiigazítása, módosítása vagy enyhítése.
(
1
)	HL C 401., 2021.10.4.